PetPlanet

Platforma namenjena pet salonima

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 15.03.2007 | 1.0 | Revizija | Danilo  Jovana  Aleksa |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 5

5. Opis korisnika 6

5.1 Opis potencijalnih korisnika/tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Izmena informacija o profilu korisnika 9

7.3 Pregled informacija o salonu 9

7.4 Pretraga salona 9

7.5 Upravljanje delatnostima vezanih za rad salona 9

7.6 Postavljanje i odgovaranje na pitanja 10

7.7 Zakazivanje termina 10

7.8 Kupovina 10

7.9 Ostavljanje recenzija 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 11

Vizija sistema

# Cilj dokumenta

Cilj ovog dokumenta je definisanje zahteva visokog nivoa za realizaciju **PetPlanet** platforme na osnovu potreba krajnjih korisnika.

# Opseg dokumenta

Dokument se odnosi na **PetPlanet** platformu koja će biti razvijena od strane **AJDTeam-a**.

**PetPlanet** će omogućiti olakšan proces kupovine i zakazivanja termina u pet salonima.

# Reference

Spisak korišćene literature:

1. PetPlanet – Predlog projekta, AJD-PetPlanet-01, V1.0, 2023, AJDTeam.

# Pozicioniranje proizvoda

## Poslovne mogućnosti

**PetPlanet** predstavlja Web aplikaciju čija je uloga olakšanje prilikom kupovine i zakazivanja termina u pet salonima.

**PetPlanet** će biti jedinstven po tome što će korisniku biti dostupan uvid u sve mogućnosti koje su vezane za delatnosti svih dostupnih pet salona, a ne samo jednog konkretnog.

Proizvod će biti na srpskom jeziku. Ako se pokaže kao popularan, može se prevesti i na engleski jezik.

## Postavka problema

|  |  |
| --- | --- |
| *Problem je* | Nepostojanje platforme koja na jednom mestu objedinjuje sve salone za negu kućnih ljubimaca. |
| *Pogađa* | Vlasnike salona i vlasnike kućnih ljubimaca. |
| *Posledice su* | Klijent nije upoznat sa najboljom ponudom na tržištu jer mu je otežano pronalaženje željenih informacija. |
| *Uspešno rešenje će* | Upoznati klijenta sa najboljom ponudom. |

## Postavka pozicije proizvoda

|  |  |
| --- | --- |
| *Proizvod je namenjen* | Vlasnicima salona i vlasnicima kućnih ljubimaca. |
| *Koji* | Će moći da ubrzaju proces nalaženja konkretnih usluga koje saloni nude. |
| *Proizvod je* | Web aplikacija. |
| *Koja* | Omogućava uvid u sve proizvode i usluge koje nude saloni, online zakazivanje termina i kontakt sa istim. |
| *Za razliku od* | Postojećih Web aplikacija koje se odnose na delatnosti jednog salona i u kojima nije moguće rezervisati termin online. |
| *Naš proizvod će* | Obezbediti lako dostupne informacije i bolju organizovanost. |

# Opis korisnika

U ovom odeljku opisani su korisnici **PetPlanet** platforme. Postoje 4 tipa korisnika: administrator, salon, korisnik i gost.

## Opis potencijalnih korisnika/tržišta

Potencijalni korisnici sistema su obrazovani pojedinci sa poznavanjem rada na računaru i najčešće osobe koje kod kuće poseduju personalne računare i imaju pristup internetu.

Inicijalna verzija **PetPlanet** platforme će biti namenjena salonima za koje se ovaj softver razvija. Ukoliko se ukaže interesovanje drugih kompanija, ostavljena je mogućnost promene funkcionalnosti i dizajna. Ovaj softver će biti projektovan da bude lako proširiv i prilagodljiv dodatnim zahtevima.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator (skraćeno admin):**

Administrator je zadužen za održavanja reda, kao i brisanje korisnika i salona ukoliko dođe do potrebe za  
tim.

U ulozi administratora će se najčešće naći fakultetski obrazovana osoba sa visokim nivoom poznavanja rada na računaru i administriranja Web servera.

Administrator će imati pristup višim funkcijama sistema.

**Salon:**

Salon ima mogućnost da:

- upravlja proizvodima i uslugama

- menja informacije o salonu

- odgovara na pitanja korisnika

- upravlja terminima

- upravlja narudžbinama

**Korisnik:**

Gost platforme nakon prijavljivanja na platformu dobija status korisnika, i on poseduje profil sa svojim osnovnim informacijama. Korisnici mogu da ažuriraju sadržaj o sebi.

Korisnik je osoba sa osnovnim nivoom poznavanja rada na računaru ili mobilnom telefonu.

Korisnik ima mogućnost uvida u sve informacije dostupne korisnicima **PetPlanet** aplikacije. Pored toga korisnik ima mogućnost da ostavi recenziju, postavi pitanje, zakaže termin i obavi kupovinu.

**Gost:**

Gost je svako ko pristupa aplikaciji putem Interneta, a pritom se nije ulogovao. Njegove jedine mogućnosti su:

- mogućnost pregledanja salona

- pristup informacijama o salonima

- pretraživanje salona

## Opis okruženja

Korisnici sistema pristupaju sistemu putem interneta što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje aplikacije:** Trenutno ne postoji aplikacija kojom je omogućen olakšan način za pretraživanje salona i pronalaženje informacija o njihovom radu.

1. **Nepostojanje** online opcija zakazivanja termina u salonima.
2. **Nepostojanje** zajedničke baze podataka za više ogranaka opreme za kućne ljubimce i ovim bi se omogućilo korisnicima da imaju tačan uvid o opremi.

## Alternative i konkurencija

Istraživanja vezana za analizu postojećih proizvoda ovog tipa su obavljena i zaključeno je da na ovim prostorima još uvek nije zaživelo online zakazivanje termina u salonima i da se to očekuje u narednim godinama tako da će ovaj projekat izaći na tržište u pravom trenutku. Online zakazivanje je dodatno poboljšanje u odnosu na ostale modele. Takođe smo došli do zaključka da ne postoji platforma koja bi obuhvatila sve salone ovog tipa na jednom mestu.

# Opis proizvoda

U ovom odeljku je dat pogled na osnovne mogućnosti **PetPlanet** platforme, kontekst u kome sistem treba da funkcioniše i konfiguracija sistema.

## Perspektiva proizvoda

**PetPlanet** će koristiti postojeći DBMS instaliran na mašini koja predstavlja Web server. Dijagram koji pokazuje kontekst sistema je dat na slici 6.1.1.

**PetPlanet** sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Tanki klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**PetPlanet** **portal**

**DBMS**

PetPlanet korisnici

* **administrator**
* **salon**
* **korisnik**
* **gost**

**Slika 6.1.1. Kontekst sistema PetPlanet**

**PC**

Web čitač

Web server

PetPlanet

Web aplikacija

PetPlanet

Baza podataka

Internet

**Slika 6.1.2. Pregled sistema PetPlanet**

## Pregled mogućnosti

Tabela prikazana u ovom odeljku identifikuje osnovne mogućnosti PetPlanet platforme u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Rezervisanje usluga salona. | Mogućnost pristupa Web aplikaciji sa bilo kog računara ili telefona, nezavisno od radnog vremena salona. Prikaz ukupne cene svih odabranih usluga pri rezervaciji. Mogućnost izmene nekih parametara rezervacije. Intuitivni prikaz za podešavanje parametara pri rezervaciji. |
| Vođenje evidencije o rezervacijama usluga | Prikaz svih primljenih zahteva.  Mogućnost salona da proširi skup tipova usluga ukoliko je to potrebno. |
| Uvid u cenovnik | Klijent koji koristi PetPlanetaplikaciju može u svakom trenutnku videti cene opreme i usluge salona. |
| Dostupnost lakog informisanja mušterija | Mogućnost pregleda svih dotadašnjih ocena, recenzija i postavljenih pitanja o uslugama salona unetih od strane mušterija. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |

## Pretpostavke i zavisnosti

**PetPlanet** sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Linux i Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Sistem će biti instaliran na personalnom računaru članova tima, tako da u ovom trenutku ne postoje posebni zahtevi o licenciranju sistema.

# Funkcionalni zahtevi

U ovom odeljku su definisane funkcionalnosti **PetPlanet** sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora i članove kompanije (osoblje koje ažurira i unosi podatke) se mora obezbediti prijavljivanje na Web sajt korišćenjem korisničkog imena i lozinke. Sistem treba da obezbedi korisniku mogućnost promene lozinke.

Posetioci Web sajta pristupaju informacijama bez potrebe prijavljivanja na sajt.

Stalni korisnici **PetPlanet** sajta imaju svoje korisničko ime i lozinku, kako bi imali mogućnost kupovine i zakazivanja.

## Izmena informacija o profilu korisnika

Svi tipovi korisnika imaju mogućnost izmene svojih podataka, dok administrator takođe ima opciju izmene podataka i drugih tipova korisnika.

## Pregled informacija o salonu

Posetiocima sajta treba da se obezbedi pregled informacija o salonima koji nude svoje usluge.

## Pretraga salona

Treba omogućiti pretragu po određenim kriterijumima svim tipovima korisnika.

## Upravljanje delatnostima vezanih za rad salona

- Upravljanje proizvodima

- Upravljanje uslugama

- Upravljanje narudžbinama

- Upravljanje zakazanim terminima

Dodavanje, brisanje i ažuriranje podataka o gore navedenim delatnostima.

## Postavljanje i odgovaranje na pitanja

Korisnici imaju mogućnost da postave pitanja, dok saloni mogu da odgovore na ista.

## Zakazivanje termina

Korisnici mogu da zakažu termine i određene usluge koje saloni nude.

## Kupovina

Korisnici mogu da obave kupovinu.

## Ostavljanje recenzija

Korisnici imaju mogućnost da ocene profile salona u vidu recenzija.

# Ograničenja

Kao dopuna pretpostavki i zavisnosti definisanih u odeljku 6, **PetPlanet** platforma će biti razvijana pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Platforma će biti dostupna 24 časa dnevno, 7 dana u nedelji.

Lakoća korišćenja: Platforma će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Platforma treba biti jednostavna za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Upravljanje delatnostima vezanih za rad salona
* Zakazivanje termina
* Kupovina
* Pregled informacija o salonu
* Pretraga salona
* Ostavljanje recenzija
* Postavljanje i odgovaranje na pitanja
* Izmena informacija o profilu korisnika

# Nefunkcionalni zahtevi

## Zahtevi u pogledu standardizacije

Trenutno ne postoje nikakvi zahtevi za ispunjavanjem standarda koje **PetPlanet** treba da zadovolji.

## Sistemski zahtevi

Web aplikacija **PetPlanet** će biti realizovana korišćenjem JavaScript-a (React), dok će se kao DBMS koristiti SQL Server, a za podršku za WEB API koristiće se Visual Studio Code i ASP.NET Core.

Korisnički interfejs Web aplikacije mora da bude optimizovan za sledeće Web čitače:

* Google Chrome
* Brave
* Internet Explorer 6+
* Opera 8+
* FireFox (Mozilla)

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za **PetPlanet** projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.